ming030890/wiki-yue-high-quality huggingface dataset:
李藝彤

李藝彤（英文：Li Yitong、1995年12月23號—）係中國大型女子偶像團體SNH48嘅成員，同時亦係微博熱門段子手同網路翻唱歌手，目前所屬隊伍為Team NII，經紀公司為上海絲芭文化傳媒有限公司。 李藝彤出生於中國陝西省西安市，2013年8月18號以SNH48二期生成員嘅身份正式出道，同年嘅11月11號加入SNH48 Team NII，並獲得SNH48第一屆總選舉嘅第六名。
李蓉

李蓉，香港親中派政治人，香港再出發大聯盟發起人之一。
李蔡妍

李蔡妍，係大韓民國嘅一個女藝人同埋歌手。
李薔薇

李薔薇，香港親中派政治人，香港再出發大聯盟發起人之一。
東龍洲炮台特別地區

東龍洲炮台特別地區（喺1979年6月22號劃定）喺香港新界西貢區東南部東龍洲嘅特別地區，佔地3公頃。呢個自然護理區係香港嘅第二個特別地區。
東龍島炮台特別地區裏面，有東龍洲炮台嘅遺址。
東龍洲石刻

東龍洲石刻又叫東龍石刻係香港史前時期嘅石刻，喺新界西貢區南部嘅東龍洲，而家已評為香港法定古蹟。
東龍洲石刻喺香港好早就已經有文獻記錄。喺1819年所編制嘅《新安縣志》，就已有「石壁畫龍，喺佛堂門，有龍形刻喺石側」嘅記錄，其中嘅佛堂門就係指清水灣半島同東龍洲之間嘅海峽。石刻長約2.4m米，高約1.8米，亦係而家香港所發現最大面積嘅石刻。
松下

松下（Panasonic），係日本一間電機公司，響1918年由松下幸之助成立，主要牌子有National(喺2004年合併到同一個嘅後者嘅品牌)、Panasonic、Technics、Quasar、KDK等等。另外，樂信牌（Rasonic）係同香港總代理信興合作出嘅牌子。
東麗區

東麗區係中國天津一個區，總面積475平方公里，人口32萬。
東龍洲炮台

東龍洲炮台又叫東龍堡，位於香港新界西貢東龍洲東北面，俯瞰佛堂門海峽。東龍洲炮台現時已經荒廢，並且成為香港法定古蹟。
炮台有15間營房同埋8支大炮。
松下亞紀

松下亞紀 ，係日本嘅一個女藝人同埋配音員。
東龍洲營地

東龍洲營地，香港營地之一，專畀露營，喺東龍洲東面，見佛堂門，近東龍洲炮臺，英文叫Tung Lung Chau Campsite。屬東龍洲炮台特別地區，行政上歸西貢區。營地屬小型，有營位少過二十。水源取自水喉。歸漁農自然護理署管。
東龍洲無車路到，只能靠街渡。街渡平日無，得禮拜六日公眾假期先開，開自筲箕灣，開自三家村。署方無定行山徑，然而山徑到處都有。
營地有涼亭歇下。飲食用得燒烤爐、檯櫈。廁所有，不過旱廁。
松下佳貴

松下佳貴（1994年3月3號—）係日本足球員，司職中場，效力神戶勝利船。
極權

（英文：totalitarianism），係一種政治術語，用嚟描述一個對社會有住絕對權威而且用盡一切想控制人民嘅政治制度。歷史上面嘅極權例子有列寧主義同埋納粹德國等等。
極端情況

極端情況（英文：Extreme conditions），係香港政府因為惡劣天氣帶嚟嘅嚴重影響而頒佈嘅緊急狀態，除必要人員外，僱主唔應該要求僱員返回工作地點返工。呢個狀態大致等同其他國家同地區因為惡劣天氣而宣佈「停工」，但只係指引而冇法律效力。

沿革
2018年超強颱風山竹吹襲香港後，香港多處冧樹同水浸，令到交通嚴重受阻，但政府只能夠宣佈停課，並未有一套機制宣佈停工，令大部份打工仔仍然要返工。
政府經過檢討後，2019年6月3號正式訂立「極端情況」機制，政府會審視颱風吹襲後對香港嘅影響，包括公共交通嚴重受阻、廣泛地區水浸、嚴重山泥傾瀉或者大規模停電，決定係咪頒佈「極端情況」。喺「極端情況」下，除咗同僱主就「極端情況」生效期間有訂立返回工作地點返工協定嘅必要人員外，僱員應該留喺原來嘅地點或安全地點，唔好返工。呢個安排大致等同八號烈風或暴風信號或以上信號生效期間嘅安排。

發出紀錄
2023年9月7號晚開始，受到颱風海葵殘餘相關低壓槽影響，香港廣泛地區持續暴雨，香港天文台喺23:05發出黑色暴雨警告信號，雨勢喺深夜持續，多區出現水浸。香港政府喺9月8號05:34發出新聞稿，頒佈「極端情況」至少維持到中午，係機制訂立後頭一次頒佈；10:48再宣佈「極端情況」至少維持到夜晚6點；下晝兩點半政府舉行跨部門聯合記者會，再宣佈「極端情況」至少維持到午夜12點；21:38宣佈確定「極端情況」午夜12點結束，總共歷時超過18個鐘頭。雖然「極端情況」當初係為咗颱風而設，但頭一次頒佈卻係因為暴雨引致。
極速60秒

《極速60秒》（英文：Gone in 60 Seconds）係2000年上畫嘅美國電影，由尼古拉斯基治同安祖蓮娜祖莉主演。
故仔主要係講到一個可以60秒偷到一架車嘅偷車賊—綽號「曼菲斯」嘅Randall Raines（尼古拉斯基治飾演），佢本來收咗山，但佢細佬出咗事，接咗單偷車嘅大生意但俾差人揭穿咗，得罪咗江湖大佬，於是「曼菲斯」要幫佢細佬響4日內偷到50架名貴房車。
極速傳奇：福特決戰法拉利

《極速傳奇：福特決戰法拉利》（英文：Ford V. Ferrari），係2019年上畫嘅美國電影，由麥迪文、基斯頓比爾主演，占士曼高執導。電影講1960年代福特同法拉利跑車嘅對決。
極簡主義

喺視覺藝術、音樂同第啲媒體度，極簡主義（粵拼：gik6 gaan2 zyu2 ji6，英文：minimalism）係一種喺二戰之後開始嘅西方藝術運動，喺1960 年代同1970 年代初期以美國視覺藝術最為強烈。
極超新星

極超新星係超新星嘅一種，威力同光度比正常超新星大好多倍，由特超巨星變成。
極速TURBO

《極速TURBO》（英文：TURBO）係套2013年美國動畫片，由夢工廠動畫製作。
楊潔篪

楊潔篪（粵拼：joeng4 git3 ci4；簡化字：杨洁篪；1950年5月1號—）係中華人民共和國嘅政治人同外交官，做緊中共中央政治局委員、中央外事辦公室主任。從2007年到2013年，做第10屆外交部部長。從2001年開始到2005年，佢係中華人民共和國駐美國大使。

「中國人不吃這一套」言論
喺2021年3月，美中高層喺阿拉斯加首府安克拉治會談，楊潔篪係中方代表，美國就中國喺香港、新疆、西藏、台灣問題嘅表現，作出批評，要求佢哋尊重當地人嘅人權。楊潔篪未有回應問題，但就對美國代表講咗一句：「美國沒有資格居高臨下同中國說話，中國人不吃這一套！」。呢句話喺中國網民之間大熱，但喺國際社會就充滿爭議性，甚至有啲人形容楊潔篪咁樣係潑婦罵街。就連一啲中國內地傳媒人同學者，都對呢句說話有保留。
楊潮凱

楊潮凱（英文：Yeung Chiu Hoi，1984年12月18號—）係香港無綫電視男藝員，跟住參加2009年第23期無綫電視藝員訓練班入行，之後主要拍電視劇，代表作包括《點解阿Sir係阿Sir》嘅伍家義、《天與地》嘅少年宋以朗。

演出
呢個表唔完整，歡迎加料。
楊燕芝

楊燕芝係香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會紡織及製衣界委員。
楊潤色

楊潤色，香港親中派人士。

政治立場
佢係香港親中派人士，曾經呼籲人參與設立政治篩選並大幅度削減直選議席嘅2023年香港區議會選舉，亦有份進行一啲對台灣嘅統戰活動。
楊焉

楊焉（Carol Yeung；1988年6月23號—），原名楊麗華，用過藝名楊梓瑤，係前香港藝人，少女模特兒出身，因為出道時讀緊香港浸會大學國際學院副學士，所以有外號「浸大咪神」。2008年佢參加香港動漫節《Bandai Girl》選舉大賽攞冠軍，之後亮相無綫電視《美女廚房 (第二輯)》，打後拍過幾套電影。2014年淡出娛樂圈，轉型做瑜伽導師。
楊澤怡

楊澤怡（英文：Shirley Young，1994年6月19號—）係香港歌手、演員，編劇，喺2013年開始踏入娛樂圈，然後喺2016年喺香港教育大學畢業。佢初初係以女子組合FFx成員身份出道，曾經攞過新城電台新人組合銀獎，之後組合解散，佢就繼續個人發展。
佢係香港親中派嘅支持者。

經歷
佢曾經透露，話自己由中三開始就住兒童之家，之後因為生活開支曾經幫人拍私影，結果俾人性侵。
去到2013年，楊澤怡以女子組合FFx成員身份出道。組合曾經因為歌曲《Sugar Baby》MV嘅質素問題，引起網民廣泛關注。不過，之後組合傳出不和，另外三名FF成員喺接受傳媒訪問嘅時候，就力數楊澤怡幾宗罪，包括扮大家姐爭企中間、脾氣大經常鬧成員、帶成員們出席揾快錢嘅陪酒飯局，甚至要求成員們喺男人面前跳舞。另外，佢又曾經聲稱經紀人對佢進行性侵犯，但亦被前團員批評佢講大話。

政治立場
楊澤怡喺香港政治上係親中派嘅支持者，喺七警暗角打人案入面，佢曾經出席撐警集會活動，仲擔任主持同表演嘉賓，接受訪問嘅時候話警察訓練有素，唔會無緣無故去犯法。被問到警察拉咗曾健超去暗角毒打，佢就冇正面回應，淨係話警察為市民付出好多，又用暴徒形容示威者。另外，佢又批評雨傘革命嘅參與者係為咗去玩。
明居正

明居正（粵拼：ming4 geoi1 zing3；1953年6月20號—）係中華民國政治學家，臺灣臺北人，籍貫廣東三水。外省第二代，操流利國語同粵語、英文，做過中國國民黨黨員，國立臺灣大學政治學系名譽教授、「透視中國」（Sinoinsider）客座資深研究員。佢研究過中國共產黨政治同派系而出名。

職位
臺大政治系副教授、教授。
臺大政治系主任
政大國關中心特約研究員、中國政治學會理事長、政大中國大陸研究中心諮詢委員
中華民國總統府兩岸關係特別顧問組成員
中華民國外交部顧問委員會成員
大陸委員會諮詢委員
國家政策研究基金會、國家安全組特約研究員
總統府跨黨派小組成員
明富環球

明富環球（MF Global，以前叫Man Financial，紐交所：MF）係美國嘅期貨交易商。喺全球主要城市都有辦事處，包括香港、紐約、倫敦、芝加哥、巴黎、星架坡、悉尼、多倫多、東京、台北、孟買、杜拜同百慕達。
公司提供場內同場外金融衍生工具交易同結算服務，亦設有非衍生工具嘅外匯相關產品同上市證券買賣服務；同時亦提供一系列金融衍生產品，包括利率期貨同期權、股票同相關工具、外匯、能源同金屬期貨、農產品同其他商品期貨。公司客戶層面廣泛，當中包括大型金融機構、跨國工商集團、對沖基金、互惠基金等等。

史
1783年，James Man搞咗壇做糖嘅貿易嘅生意，就係明富環球嘅前身。到1980年代，公司轉型搞金融。
2007年7月，公司喺紐約證券交易所掛牌，代號MF。
2010年3月，Jon Corzine開始做明富環球嘅主席同埋行政總裁。Corzine之前係投資銀行高盛嘅行政總裁，上任之後銳意將明富環球打造成另外一間高盛，所以積極做一尐高風險交易，例如大舉買歐豬五國嘅債券，市場上都有人將呢間公司叫做「小高盛」。另外，明富環球嘅分析員大降滙豐嘅目標價，亦係明富環球成功出位畀投資者認識嘅原因之一。
隨住2011年歐債危機湧現，明富環球喺2011年10月25號宣佈季度業績嗰陣時話佢哋一季蝕咗1億9160萬美金。因為佢哋投資咗好多落去歐洲政府發行嘅債券，而喺之前穆迪、惠譽等等評級機構將呢尐債券嘅評級降至垃圾級，令呢尐債券嘅價值大跌。
10月31號，明富環球申請破產保護，係美國史上以資產計第七大破產案，200幾年歷史嘅企業好有可能就噉玩完。有報導指，明富環球投資嘅歐洲債券可能達到60億美金。
明尼蘇達州

明尼蘇達州（英文：Commonwealth of Minnesota）係美國嘅一個州，1858年加入美國，首府聖保羅。
明尼蘇達木狼

明尼蘇達木狼（英文：Minnesota Timberwolves）係一支以美國明尼蘇達州明尼亞波利斯為基地嘅NBA球隊，隸屬NBA西岸西北賽區。
明尼蘇達大學

明尼蘇達大學（英文：University of Minnesota, Twin Cities）係喺美國明尼蘇達州嘅一間公立大學，響1851年創校。
明尼阿波利斯－聖保羅國際機場

明尼阿波利斯－聖保羅國際機場（英文：Minneapolis-Saint Paul International Airport）係美國明尼蘇達州明尼阿波利斯同聖保羅嘅國際機場，喺嗰個州甚至成個上中西部（包括明尼蘇達、艾奧瓦、南達科他、北達科他同埋威斯康辛五州）最大、最繁忙嘅機場，曾經叫做沃爾德－張伯倫飛行場（英文：Wold-Chamberlain Field）。家下係西北航空嘅樞紐機場。
明川

明川（韓文：명천군／明川郡 Myŏngchŏn gun */?）係朝鮮民主主義人民共和國咸鏡北道嘅一個郡。
明尼亞波利斯

明尼亞波利斯（英文：Minneapolis）係美國明尼蘇達州最大城，側跟就係州首府聖保羅，夾埋人口有380萬。
明尼亞波利斯
棺材

棺材係載死人嘅箱，文言叫做棺。亦都叫靈柩，四塊半，棺木唔同嘅名。一般用木造，亦有銅，鐵，鉛，石，水晶，紙造嘅。棺材外層叫做棺槨。
載咗死人嘅棺材方便做喪事、運送、同埋葬或火化。
入棺時間係嚮證實死咗就入得。等前七，會放嚮停屍間，擇吉日做法事。嚮以前有錢人入棺可能嚮屋企，樓上連人帶棺抬落樓，要搭棚，排場都好宏偉。

名嘅由來
因為棺材同官財同音，有升官發財之意，係唔係因為對死嘅忌諱，定或其他原因，所以棺材點解叫棺材，就有待考証。
維基同享有多媒體嘅嘢：Coffins
椅

椅係有靠背用嚟坐嘅傢俬，一張椅一定靠背或者挨凭至於無椅背嘅就會叫做凳。一般嘅椅有四隻腳，一個坐面，一個挨凭，同扶手；而家物料科學嘅進步同啲設計師嘅想像，椅個樣可以好唔同。

種類
西洋傢俬裏面有餐椅，可以搖嘅安樂椅，汽車嘅座椅，醫院裏面嘅輪椅，沙灘度用嘅沙灘椅，老闆坐嘅大班椅，其他重有按摩椅等等。
棲霞

棲霞係中國山東煙臺一個縣級市，總面積2016平方公里，人口66萬。
椋鳥

椋鳥（學名：Sturnidae）係鳥綱雀形目嘅一個科，約莫有30個屬115個品種。
棲息地

棲息地，又叫棲地或者生境，係一個或者多個物種生活嘅地方。棲息地越近赤道、降雨越多、氣候越暖，通常會有比較多唔同種類嘅物種。
棲霞區

棲霞區係中國江蘇南京市嘅一個區。面積340km²，人口32萬。棲霞區北面係長江，東面係句容，西面係南京市區，南面係江寧區。轄10條街道。
街道：堯化街道、馬群街道、邁皋橋街道、燕子磯街道、棲霞街道、龍潭街道、仙林街道、靖安街道、八卦洲街道、西崗街道

史
棲霞區源自民國時嘅第九區（燕子磯區）同第十區（孝陵區），個名取自南朝古剎棲霞寺。
椋原健太

椋原健太（1989年7月6號—）係日本足球員，司職後衞，效力大阪櫻花。
植木理子

植木理子（1999年7月30號—）係日本足球員，踢前鋒，喺2019年開始為日本女子足球代表隊超過30次。
會澤紗彌

會澤紗彌，係日本嘅一個女藝人同埋配音員。
會稽山

會稽山嘅主要位置喺浙江省紹興市南面，大約係一百公里長。頂峰係海拔高達3.547米嘅香爐峰，舊時又叫茅山、苗山或者係畝山。
會津坂下町

會津坂下町（日文：会津坂下町／あいづばんげまち Aizubange machi */?）係日本福島縣河沼郡嘅一個町。
會澤

會澤係中國雲南曲靖一個縣，管轄25個鄉，381條村，人口107萬，全縣有漢、回、彝、壯、苗等26種民族，係雲南第三人口大縣。
會澤總面積5886平方公里，海拔由最高4017.3公尺到最低695公尺，高低落差有3322.3公尺，可以話係「一年四季遊，一日遊四季，四季景不同」。
雲南省曲靖市會澤縣大海草山
旅遊方面，國家AAAA級旅遊景區大海草山同AAA级旅遊景區雨碌大地縫就係喺會澤境內。其他重有以禮河風景區、黑頸鶴自然保護區、會澤古城、娜姑鎮等等。
由於會澤係一個多民族聚居縣，眾多忌民族帶來唔同忌民族風俗同文化，例如係洞經音樂（省級非遺專案）、元宵節舞龍舞獅、彝族海菜腔、地方戲小唱燈等等。民族節日眾多，有苗族耍花山節、彝族忌火把節、回族忌開齋節、漢族忌「二月二」耍山節等等。
會聲會影

會聲會影（粵拼：wui6 sing1 wui6 jing5；英文：Corel VideoStudio，前稱Ulead VideoStudio），早期誤寫成繪聲繪影，係Corel公司屬下嘅半專業視頻編輯軟件，可以編輯、截取；加特效、覆疊軌道、字幕、飲品同埋輸出等七大功能，將影片同相、聲等素材結合成短片。
而家最新出到X10版。2007年之前係臺灣友立公司屬下嘅軟件。
會津美里町

會津美里町（日文：会津美里町／あいづみさとまち Aizumisato machi */?）係日本福島縣大沼郡嘅一個町。
會督府

會督府（Bishop's House）又叫聖公會會督府，家陣多數叫主教府，喺香港聖公會成立之後，正式成為香港聖公會教省辦事處，係香港聖公會一座歷史建築，位置喺香港島中環下亞厘畢道1號近鐵崗一帶，係「政府山」一部分，而家被列為香港一級歷史建築。

史
會督府嘅起源可以追溯到1843年史丹頓被任命為香港殖民地牧師。會督府喺1848年建成，原本係一間為華人而設嘅學校──聖保羅書院。當新嘅維多利亞教區成立時，史丹頓將書院移交給新任命的施美夫主教。喺1849年至1950年期間曾用做聖保羅書院校址，第二次世界大戰後聖保羅書院搬去般咸道。而家係香港聖公會教省辦事處，並已被列為一級歷史建築。

建築風格
建築建築係屬於刁陀復興式，設計簡單優雅，基石由花崗岩築成，上有一座三層高碉堡式八角形嘅塔樓。係香港早期嘅西式建築，比禮賓府史更加悠久。

保育
2009年，聖公會宣佈攞8億元保育中環建築群，當中下列四幢歷史建築將佢保留同復修：
會督府：建於1848年，現為一級歷史建築。建築以花崗岩築成屋基，兩層樓高，單邊後方有三層樓高碉堡式八角塔樓，屬刁陀復興式風格。原本係主教住宅同聖保羅書院最早期嘅校舍。打算保留作香港聖公會大主教辦事處，內設博物館，拆除近呢幾年新設嘅窗口式冷氣機同樓梯，並為傷殘人士增加設施。
聖保羅堂：建於1911年，打算傾傾成為一級歷史建築，屬哥德式風格。頂部建有尖長嘅塔樓，係中環早期為華人而設嘅基督教會。當時上層係禮拜堂，下層用做聖保羅書院課室。二戰嗰陣，教堂被徵用做日軍憲兵訓練學校。翻新後將全面對外開放。
廣傑樓：建於1851年，打算傾傾成為三級歷史建築。原本聖保羅書院南翼，係書院最早期嘅校舍。之後曾用做基恩小學校舍同聖公會刊物辦事處。2007年復修，畀明華神學院學生上堂同住宿，並立名為「廣傑樓」以表揚鄺廣傑大主教。打算留做聖公會辦公室同埋綜合活動中心。
前教堂禮賓樓：建於1919年，打算傾傾成為一級歷史建築。樓高三層，又叫馬丁樓，原本聖保羅書院宿舍，後來做多位傳教士居所。歐亞混血女作家韓素音喺呢到住過。日佔時期，係好多來自中立國嘅基督徒避難之所。近年新設嘅窗口式冷氣機同鋁窗將會拆除。
重有，下列建築會被重建：
中庭：清拆莫慶堯樓、約翰馬利樓同聖公會福利協會等戰後建築，搬走明華神學院同聖公會幼稚園，改建為多層圓形中庭，設玻璃同綠化天幕。供基督教表演同聚會使用、藝術品展示同設餐飲區。
宿舍同社區中心：拆卸重建為新大樓，前排高11層，後排高13層，將設社區服務中心、神職人員宿舍、教會檔案室、文物館。
港中醫院：將改建做11層高嘅綜合醫療服務中心，提供醫療、長者院舍等服務。
會稽郡

會稽郡即係春秋戰國時期嘅吳越地區，秦王政二十六年（西元前221年）開始喺吳縣（家下江蘇省蘇州市）建立。佢個主要位置包括浙江紹興全境，同揚州境內嘅大部分區域。仲有江蘇南部同埋福建閩越一帶，隋唐以後改名越州。
柴達木盆地

柴達木盆地係中國一個主要盆地，喺青海西北部，約莫12萬平方公里大，南面係崑崙山。
柿並薰

柿並薰係日本足球員，曾經喺1981～1984年間為日本女子足球代表隊出場4次。
柴靜

柴靜（粵拼：caai4 zing6；簡化字：柴静，1976年1月1號—）係中國記者、電視前主持人同環保活動分子。
1995年，柴靜喺湖南開始自己嘅職業生涯。從2001年到2013年，佢一直喺中國中央電視台作為主持人同調查記者工作。2012年，佢發表咗份自傳《看見》（簡化字：看见），發行咗一百萬份。
2014年，柴靜對中國嘅環境問題進行咗一次獨立嘅調查，並將結果拍成紀錄片《穹頂之下》（簡化字：穹顶之下）。截至2015年3月1號，電影喺中國有超過1.5億次收睇，開始造就中國嘅污染同環境政策進行辯論，套片嚮2015年3月7號畀當局關閉。
柴魚花生粥

柴魚花生粥係一種喺中國廣東成日見到嘅粥，以切成細塊嘅柴魚同花生加埋豬骨做配料。喺中國本土，有人會喺食之前加上香油（麻油）同葱花，喺香港就會加葱花或者薄脆。

秘訣
煮粥時加入少少腐竹碎或煮溶嘅腐皮水，可以令粥變得更綿滑。
柴頭港溪

柴頭港溪（粵拼：caai4 tau4 gong2 kai1）係臺灣臺南市鹽水溪嘅一條支流，又叫石頭坑，過去直接流入臺江內海。柴頭港溪發源喺臺南市東區後甲一帶，向北流過小東路後成為北區同永康區嘅界河，後注入鹽水溪內。而喺過去，柴頭港溪都係永康里同武定里嘅界河，而喺柴頭港溪一帶重有大橋港、小橋港等港道同萬裕埤。但因城市嘅發展，柴頭港溪嘅上游從勝利橋往源頭嘅部分大致上已經加蓋，柴頭港溪已經成為中央管排水，全長3.9 km。
柴魚

柴魚（stockfish），又叫乾魚，係唔用鹽整嘅乾魚。西洋興用鱈魚整。

史
英文名來自荷蘭文Stokvis，即係柴(stok)魚(vis)，皆因啲魚喺柴架曬乾。
英國同德國識整柴魚，所以曾經入口大清。之不過量越來越少，因為唐人自己都識整柴魚。
柴血檀屬

柴血檀屬（粵拼：caai4 hyut3 taan4 suk6，學名：Baphiopsis ），係豆目豆科蝶形花亞科嘅其中一個屬。
氹仔

澳門旅遊塔望去氹仔東北部，由左到右：澳門國際機場、焚化爐、澳門旅遊學院、新世紀酒店。後右方四個煙囪係路環九澳發電廠；最右係澳門蛋
氹仔（葡文：Taipa），原名潭仔，係澳門其中一個部份，響澳門半島同路環之間。面積大約7.4平方公里（2011年），人口約78,500人。

歷史
氹仔以前係兩個小島，分為大氹同小氹，由一個沙洲相連。之後填海，令兩個小島合二為一成為氹仔。依家氹仔嘅大潭山同小潭山就係當初嗰兩個小島。

名
以前，氹仔又叫做「潭仔」，至於個葡文名就由閩南話讀「氹仔」嘅音 /tiap-á/ （讀做「tiamp-a」）演變做「Taipa」[未記出處或冇根據]。
而傳說話葡萄牙人第一次登陸氹仔，就同當地人問地名「Nome?」（［呢道叫咩］名？），當地人聽成「糯米？」，以為佢問有冇糯米賣，於是就答佢「大把」，葡萄牙人就將佢轉成葡文「Taipa」，成為氹仔嘅葡文名。

交通
路氹連貫公路係主要道路往返氹仔同路環；另外有三條大橋分別係友誼大橋、嘉樂庇總督大橋同西灣大橋連接氹仔同澳門半島。
氹仔亦係澳門第一個地方有鐵路。澳門輕軌第一段路線（氹仔線）已經投入服務，由海洋運行至氹仔碼頭。
永隆街

永隆街（英文：Wing Lung Street），係香港九龍深水埗嘅一條馬路，由福榮街開始，去到保安道。
永靖車站

永靖車站係臺灣鐵路公司縱貫線南段嘅一個鐵路車站。
永香冰室

永香冰室（Wing Heung Cafe）係香港一間舊式茶餐廳，喺土瓜灣炮仗街29號，1959年開張，餐室大致保留住嗰個年代嘅裝潢。
永隆市

永隆市（越南文：Thành phố Vĩnh Long）係越南永隆省會，人口大約15萬。
永順

永順係中國湖南湘西一個縣，總面積3809平方公里，人口49.2萬。
檸檬 (小說)

檸檬（粵拼：ning4 mung4；日文：檸檬(remon)）係梶井基次郎嘅短篇小說。佢係梶井基次郎嘅代表作，呢篇小說有種講唔清嘅哀愁情緒，不過突然因爲見到隻令人賞心悅目嘅檸檬而化解曬呢啲憂鬱，成篇小說都用一種近乎散文詩嘅筆法去描寫心境以及好有色彩質感嘅事物。呢篇小說係喺大正十四年（1925年）喺同人誌《青空》一月創刊號嘅頭版度發表，而喺梶井基次郎死嗰年嘅前一年、1931年5月，武藏野書院出版咗佢嘅作品集《檸檬》，呢篇小說就作爲同名作品收錄咗入面。
檸檬

檸檬（「檬」經常變音做mung1，粵拼：ling4 mung4；學名：Citrus × limon）係芸香科柑桔屬嘅常綠混種喬木，喺全球各地嘅熱帶同亞熱帶地區都搵到。佢個名係英文lemon譯過來。

起源
原本發源於亞洲，種植範圍包括印度、緬甸同阿拉伯世界。大約中世紀嗰陣就傳入歐洲。而家地中海一帶種植檸檬已經好普遍。

樣
植株高5～6m，各部份有香氣。葉常綠，似拉長咗嘅蛋形，尖頭。

用途
佢嘅果多汁可以用來煮嘢食又或者整飲品。檸檬有5%係檸檬酸，令到佢食落好酸同埋pH值去到2同3。因為檸檬又平又夠酸，敎學上成日畀人用來做化學實驗。佢嘅果亦可以拎嚟整香水同用喺食品、藥物範圍。
檸樂煲薑

檸樂煲薑即係將可樂煲滾，然後加入檸檬同老薑以消除感冒。
檸樂煲薑係香港一種民間食療，意思即係檸檬可樂煲薑，有時會叫做煲檸樂、煲檸樂加薑或薑檸樂，一啲香港人喺感冒初起時，會煲滾可樂、加入檸檬同老薑，相信噉做可以消除感冒，雖然佢藥效唔清楚，不過暖水、薑本身的確可以紓緩發冷同喉部不適，檸樂煲薑所以成為廣受歡迎嘅藥療。
檸樂煲薑嘅起源已經冇人知，不過傳統上，港人會煲薑茶加紅糖，飲完匿入棉被裏面，焗一身大汗瞓覺，認為噉樣可以紓緩早期感冒。因為薑茶度放咗黑糖，佢嘅色澤偏黑黃，外表同煲滾後嘅檸樂相似。
雖然檸樂煲薑嘅材料冇詳細規定，薑要用味道偏辣嘅老薑，而唔係生薑。而可樂本身已有糖份，所以唔使額外加糖。
檵木

檵木（粵拼：gai3 muk6；學名：Loropetalum chinense）係金縷梅科檵木屬嘅常綠灌木或喬木仔，而家喺中國大陸南邊同西南邊、日本、東南亞、印度東北邊嘅海拔450～1,500米地區嘅馬尾松林、杉林同有陽光嘅丘陵地區都可以搵到佢。

樣
細枝有星狀毛；葉長2～5cm，闊15～25mm，全緣嘅蛋樣，柄長2～5mm。花係白色簇生品種，一次生3～8朵花，有4嚿帶狀花瓣，長1～2cm；每年4～5月開花，7～8月結蒴果。果入面有4～5mm長嘅籽。

用途
呢種植物可以畀人睇，佢嘅枝葉可以提取栲膠，核重可以榨油，甚至可以做藥都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
喺中醫學嗰邊話佢嘅葉、花、果可以做藥，而藥用方面，佢有清熱、止血，通經活絡嘅功效。

紅花檵木
紅花檵木係檵木嘅另一衍生品種，學名係Loropetalum chinense var. rubrum。佢同普通嘅檵木差唔多，但唔同嘅係，佢啲花係紫紅或紅色。
檸檬七喜

檸檬七喜，通常簡稱檸七，係一種香港嘢飲，做法係直接將新鮮檸檬切片，放入七喜度，類似檸檬可樂，大概喺二十世紀末喺茶餐廳出現，佢嘅起源已經冇人知。茶餐廳嘅樓面為咗加快落單嘅速度，檸檬七喜會以佢簡稱檸七嘅廣東話諧音寫成「07」。
喺汽水放入檸檬嘅做法，喺東南亞都幾常見。其中越南就有一種青檸梳打嘅嘢飲，當地人將新鮮青檸切片，混入梳打水，再放入砂糖飲。不過梳打水喺香港並唔流行，港人一般習慣用七喜或同類飲品雪碧代替。

鹹檸七
鹹檸七，意思即係鹹檸檬七喜，係檸檬七喜嘅變化，做法係將鹹檸檬加入七喜汽水度，香港人相信呢種嘢飲品可以化痰潤喉，同樣受到歡迎。
大概1990年代後期，一啲茶餐廳開始推出鹹檸七，每杯價錢約十幾港紙。
正八品

正八品係中國、朝鮮、越南、琉球等國家嘅古代官位嘅一個品秩，低過從七品，高過從八品。
正六品

正六品係中國、朝鮮、越南、琉球等國家嘅古代官位嘅一個品秩，低過從五品，高過從六品。
正典

正典源自希臘文κανών, kanōn，意思係「規則；量尺」，英文係Canon。喺基督宗教，因為教父時期為咗系統化神學內容以回應異端嘅挑戰，就將成個基督宗教嘅經典分為正典、次經同偽經三個層級。正典係完全可靠嘅經典，而家通用嘅拉丁版聖經就係喺呢一次嘅集結而成為正典。「次經」係一啲作者重未能夠完全確定嘅作品，次經嘅內容通常冇損於正統神學嘅內涵，因此仍然有參考價值。最後一個等級嘅「偽經」就係指嗰啲「次經以外嘅著作」，內容係一啲未能確定真假嘅著作。
正交基

喺線性代數當中，一個內積空間嘅正交基係元素兩兩正交嘅基。基中元素嘅模長都係單位長度 1 嘅正交基叫做標准正交基。
無論係喺有限維定係無限維空間入面，正交基嘅概念都係好重要嘅。喺無限維希爾伯特空間當中，正交基唔再係Hamel基，亦即係話唔係每個元素都可以寫得成有限個基中元素嘅線性組合。所以喺無限維空間入面，正交基應該更加嚴格咁定義為由線性無關而且兩兩正交嘅元素組成、張成嘅空間係原空間嘅一個稠密子空間（而唔係整個空間）嘅集合。
注意，喺冇定義內積嘅空間入面，「正交基」呢三個字係冇意義嘅。所以只有當一個巴拿赫空間係一個希爾伯特空間，佢先至會有正交基。

例子
喺歐幾里得空間  入面，集合： 組成咗一個標准嘅正交基。
由  定義嘅集合：
組成一個標准正交基喺複勒壁空間（Lp space）  上。

基本性質
B係H上嘅一個正交基，係噉H中嘅每個元素x都可以表示得成：
B係標准正交基嗰陣時，就係：
x 嘅模長表示為：
.
即使B唔係可數嘅，上面累加式裡便嘅非零項亦都只會有可數多個，所以呢個表達式照舊係有效嘅。上式叫做x嘅傅利耶展開，詳見傅利耶級數。
若B係H上嘅一個標准正交基，係噉H同構於序列空間l2(B)。因為存在以下H -> l2(B)嘅雙射Φ，令到對於所有 H中嘅 x 同 y 有：

正交基嘅存在性
運用佐恩引理同Gram-Schmidt正交化方法，可以證明得每個希爾伯特空間都有基，並且有正交基。同一個空間嘅正交基嘅基數必然係相同嘅。當一個希爾伯特空間有可數個元素組成嘅正交基，就說呢個空間係可分嘅。

Hamel基
有前面嘅定義可以知道，喺無窮維空間嘅情況下，正交基唔繼續係一般線性代數嘅定義下嘅基。為咗區分，叫一般線性代數嘅定義下嘅基係Hamel基。
喺內積空間嘅實際應用中，Hamel基甚少出現，因此提到「基」嘅概念陣時，一般指嘅係正交基。
正佳環市中心

正佳環市中心（粵拼：zing3 gaai1 waan4 si5 zung1 sam1；英文：The Legend Center），之前嗌過正佳東方國際廣場（zing3 gaai1 dung1 fong1 gwok3 zai3 gwong2 coeng4；Zhengjia Eastern International Plaza）、合銀廣場（hap6 jan4*2 gwong2 coeng4；Heyin Plaza）同埋大鵬國際廣場（daai6 paang4 gwok3 zai3 gwong2 coeng4；Dapeng International Plaza）嘅名，佢係中國廣東省廣州市嘅其中一棟摩天大樓。喺越秀區環市東路同淘金路嘅交界東南邊，隔籬冇幾遠就係花園酒店。

負責方
呢間大廈係由廣州設計院負責設計，後嚟因為冇錢先至搞到工程進度慢咗落嚟，甚至重停咗添。到咗2008年，香港瑞安集團嘅子公司——中華匯宣佈用13.88億蚊人民幣嚟收購正佳東方國際廣場，而冚唪唥嘅裝修工程一直到2010年先至搞掂。

逳手同落成時間
正佳東方國際廣場喺1998年開始逳手起，原計劃喺2004年起好，但因為資金問題直到2006年先至落成，而內部裝修喺2010年先至搞掂。
正佳廣場

正佳廣場係南中國最繁華嘅商業聖地，亦都係依家廣州城市中軸線核心嘅地方。呢間廣場喺廣東省廣州市天河區體育東路同埋天河路嘅交界，附近唔係幾遠就係宏城廣場同埋天河城廣場。廣場由美國著名嘅購物中心專業設計公司捷迪設計師事務所同埋廣州設計院一齊合作嚟起呢間噉嘅建築。佢都係亞洲嘅頂級休閒購物天堂。喺2011年8月13號，呢間廣場重畀中國旅遊景區品質等級評定委員會批准咗，係國家AAAA級旅遊景區。

佔地面積
佔地面積：57000平方米
總建築面積420000平方米，總投資40億元人民幣。
購物中心面積300000平方米，地上7層，地下2層半；
西塔樓係48層樓高嘅超五星級酒店；
東塔樓係25層超甲級寫字樓
車位一共1500個。

介紹
呢個廣場係中國而家最大嘅完全貫徹「體驗式消費」模式、集零售、休閒、娛樂、餐飲、會展、康體、旅遊同埋商務喺埋一齊嘅現代化購物中心。佢係有率先引入世界先進嘅體驗經濟模式，將購物同埋「體驗」溝埋一齊，重係以超前三十年嘅商業規劃，成就咗「亞洲第一個體驗式購物樂園」嘅地位，成為同拉斯維加斯、紐約第五街，東京銀座喺埋一齊體驗嘅經濟巨人。依家係世界第五、亞洲第一購物中心嘅典範。
正佳廣場可以畀好多人同場同時消費，每年至少吸引世界各地200萬個遊客到呢度，其中珠三角同埋港澳、境外旅遊團體起碼霸咗超過45%，其中主力消費層嘅年齡大多數分佈喺3到60歲範圍，佢係新時代家庭、東南亞旅遊團體成日嚟呢度玩嘅最佳休閒場所。呢間嘢係以世界級商業中心攞成定位，設施配套嚟引領潮流。

社會效益
呢間廣場喺2003年9月12號開始招商到依家為止，就引起咗各界嘅重大關注，尤其係東南亞、港澳、江浙同埋珠三角附近嘅地投資佬成日嚟正佳嗰度霸位，有成千間國內外嘅品牌客戶都先後同正佳廣場一齊合作，到咗2005年1月15號正式開業之前，成間廣場嘅招商已經達到90%，重創造咗喺10個月入面，成功招商800幾家、日日都廿幾家商鋪開門嘅業界奇跡。喺廣場開業之後，嗰啲客流量就開始唔停咁越嚟越多，尤其係五一黃金周嘅第一日，就有1130000嘅客流高峰，而且每間主力店鋪嘅銷售都有大幅增長。而呢間廣場重有埋中國商業零售試點單位、國務院特批國際貿易區、廣州最大CEPA零關稅貿易區同埋廣東省旅遊定點專案等多項榮譽。

附近嘅車站
直通地鐵一號線同埋三號線交匯站，有56部唔同嘅巴士線路經過呢個站，重有廣州火車東站、珠三角城市輕軌網路，廣州新機場巴士、華南屋村巴士同埋港澳直通巴士上落站，佢係華南最大交匯點嘅地方。
正五品

正五品係中國、朝鮮、越南、琉球等國家嘅古代官位嘅一個品秩，低過從四品，高過從五品。
正交

正交 (Orthogonal) 係直觀概念入面垂直嘅推廣。作為一個形容詞，只有喺一個確定嘅內積空間當中先至有意義。若果內積空間入面兩向量嘅內積係 0 ，咁就係叫做正交。如果能夠定義向量間嘅夾角，咁正交就可以直接理解成垂直。

正交子空間
若內積空間中兩個向量嘅內積都係 0，咁佢地兩者就係正交。類似地，若內積空間入面嘅向量 v 同子空間 A 入面嘅每個向量都正交嘅話，咁呢個向量就係同子空間A正交。若果內積空間嘅子空間 A 同 B 滿足其中一個嘅每個向量都同另一者正交，咁佢地就都係正交子空間。

正交變換
正交變換 係保持內積嘅線性變換。即是話，對兩個向量，佢地嘅內積等於佢地喺函數 T 下嘅像嘅內積：
即係話正交變換保持向量嘅長度唔變，亦都保持兩個向量之間嘅角度不變。

歐氏空間嘅例子
喺 2D 或者 3D 嘅歐幾裡德空間入面，兩個向量正交 if and only if 佢地嘅點積係零，即係佢地成 90°角。可以睇得出正交嘅概念正係喺呢個基礎上推廣而嚟嘅。喺 3D 空間入面，一條直線嘅正交子空間係一個平面，相反亦都係一樣。4D 空間入面，一條直線嘅正交子空間就係一個超平面（Hyperplane）。

正交函數集
對於兩個函數 f 同g，可以定義如下的內積:
呢度引進一個非負嘅權函數。呢個內積叫做帶權嘅內積。
兩個函數帶權正交，係指佢地帶權  嘅內積係 0 。
由此可以類似定義帶權  嘅模。
一個函數列{ fi : i = 1, 2, 3, ... }如果滿足：
就叫做帶權 嘅正交函數族。
如果滿足：
其中
為克羅內克函數。
就叫做帶權 嘅標準正交函數族
參見正交多項式
正仁

常陸宮正仁親王（日文：常陸宮 正仁親王／ひたちのみや まさひとしんのう Hitachinomiya masahitoshinnō；1935年11月28號—）係日本天皇第三順位繼承人，上皇明仁細佬，常陸宮當主，乳名義宮，尊稱係「正仁親王殿下」，花名「火星」。

經歷
細個嘅正仁
佢響東京都皇居產殿出世，細細個曾經有過小兒麻痺症。響第二次世界大戰之後，佢好努力咁改善皇室古老、守舊嘅形像，因而得到「火星」呢個花名。1958年響學習院大學理學部化學科畢業，之後轉到東京大學理學研究科讀動物學。
響1964年（昭和三十九年），佢同津輕華子結婚，同埋設立常陸宮。佢同華子妃冇仔女。
佢一直都響到研究緊癌症嘅細胞分裂同埋海洋生物，響1969年加入日本癌症研究會做研究人員。佢分別響1997年攞到美國佐治·華盛頓大學榮譽博士、響2001年攞到明尼蘇達大學榮譽博士、德國癌症研究協會榮譽會員等等。佢重係好多協會嘅榮譽總裁。

日本皇位繼承順位
正仁係第三順位（即最後一位）。而如果今上天皇德仁死咗，當然會依照繼承順位咁傳（即係文仁→悠仁→正仁）；但係如果德仁只係病得好緊要，未瓜得住，咁就會先由第一順位繼承人文仁攝政，如果文仁都有事就會畀正仁攝政，但就唔會畀悠仁。
正八面體

正八面體（Regular octahedron）係個柏拉圖多面體，由八個等邊三角形組成。
法住寺 (韓國)

法住寺 (韓國)係個喺韓國嘅世界遺產，登錄喺聯合國教科文組織嘅世界遺產名錄。
法償

法償（英文：legal tender）係指有法定支付能力嘅貨幣。
泓景臺

泓景臺（Banyan Garden）係香港大型住宅，喺2003年入伙，喺香港西九龍長沙灣，同昇悅居、宇晴軒同埋碧海藍天一齊起，夾埋叫「西九四小龍」。
泓景臺嘅發展商係長江實業，建築面積由617至到978平方呎不等。
物業有平台花園、兒童遊戲室、室內游泳池、太陽燈室、全能健身室、桑拿浴室、健身舞室、多用途室、音樂中心、卡拉OK室、視聽電影室、桌球室、壁球室、Cyber Cafe、圖書館、大型水族觀賞廊、箭藝練習場。
泓景臺用過香港歌手容祖兒主唱嘅我的驕傲，同埋馮曦妤主唱嘅Proud of You做廣告主題曲。兩個人都同泓景臺拍過電視廣告。
法人

法人（legal person）係法律上嘅一個概念。一個法人係指喺法律上當係一個「人」嘅物體，例如喺現代社會，好多企業都會俾人當係法人，所以企業有得告人或者俾人告。
泌尿系統

泌尿系統係負責分泌同排走尿嘅器官系統，由腎、輸尿管等組成。
男人嘅尿由條脧屙出嚟；條脧亦屬於男性生殖系統嘅一部份。
女人嘅尿由個閪屙出嚟；個閪亦屬於女性生殖系統嘅一部份。
法人團體資本主義

法人團體資本主義（Corporate capitalism）係經濟體一種，由公司組織主導。
泓都

泓都（The Merton）係香港堅尼地城嘅其中一個私人住宅屋苑，響堅彌地城新海旁38號，2005年起好。屋苑一共有3座，高180-197米，有53-62層。
泌尿科

泌尿科（粵拼：bei3 niu6 fo1，英文：Urology），係醫學上面專係研究泌尿系統同埋一啲相關嘅病嘅學科。
泌陽

泌陽係中國河南駐馬店一個縣，總面積2789平方公里，人口90萬。
桂林兩江國際機場

桂林兩江國際機場（粵音：gwai3 lam4 loeng5 gong1 gwok3 zai3 gei1 coeng4）係喺中國廣西嘅一個機場，喺1996年嗰陣起好兼且開放畀人用嚟搭飛機。
桂宮宜仁親王

桂宮宜仁親王（日文：かつらのみや よしひとしんのう，1948年2月11號—2014年6月8號）係桂宮第一代當主，三笠宮崇仁親王二仔，上皇明仁嘅堂細佬。

早年
1950年，宜仁同阿媽百合子、大佬寬仁、家姐甯子，由左至右係寬仁、百合子、宜仁、甯子
1948年，崇仁親王同妃百合子第三個細路（第二個仔）響三笠宮宮邸出世，改名叫宜仁。相比起大佬寬仁同埋細佬憲仁，宜仁比較少出席公開活動，所以外界對佢早年嘅經歷唔係知好多。
1968年，佢舉行成年禮，同時獲頒大勳位菊花大綬章。1971年響學習院大學法學部政治系畢業，攞到政治學士嘅銜頭，同年佢去澳洲國立大學留學，兩年之後返日本，曾經做過日本-新西蘭協會總裁。
佢一直都好崇拜三伯父高松宮宣仁親王，所以響宣仁死咗之後，佢接手咗好多宣仁生前嘅公職，就好似大日本農會、大日本山林會同埋日本工藝會等等。

桂宮時代
1988年1月，佢獲昭和天皇另封宮號「桂宮」，係最後一個唔係天皇嘅仔女開嘅宮家。由於呢個桂宮同另一個桂宮係兩回事，所以又叫做「新桂宮」。
同年5月，佢做緊嘢期間突然暈低，之後送去醫院，開頭懷疑係急性硬膜下血腫，後嚟證實係肥厚型心肌症，響醫院治療咗六個月之後先至出院。但係，佢因此隻右眼盲咗、下半身癱瘓兼且失憶，成世人都要坐輪椅。響1989年昭和天皇嘅葬禮，全個皇室就唯獨宜仁冇出席。
之後佢曾經同一個為佢服務嘅下人拍拖，兩個人更加試過住埋一齊，但由於女方同人離過婚，因為呢點而畀皇室反對，所以呢門婚事最後告吹，而宜仁一生人都未結過婚。
宜仁一直受到敗血病嘅困擾，2008年響睇緊第63屆國民體育大會上面更突然病發，入院醫咗成六個月先出得院。響2011年仲因為呢個病而搞到佢有些微肺炎症狀，最後雖然好返，但就啞咗。
2014年嘅宜仁親王
2014年1月，宜仁因為發高燒住咗一個月醫院，之後佢成日因為發燒而經常進出醫院。6月8號朝早九點，宜仁畀宮內廳嘅人發現佢冇咩嘢呼吸，即刻被送去醫院，響朝早十點五十五分死咗，終年六十六歲，死因係急性心肌梗塞。佢死後，桂宮因為冇後人而絕家。而崇仁三個仔全部行先過佢，兼夾生親都係女，所以三笠宮畀人判定為「男系繼絕」。同年6月，響文京區搞斂葬之儀，正式落葬於豐島岡墓地。
桂木屬

桂木屬（粵拼：gwai3 muk6 suk6,；學名：Artocarpus），又叫菠蘿蜜屬（bo1 lo4 mat6 suk6）或寫做菠羅蜜屬，係桑科下面嘅一個屬，有47個品種。
佢嘅植物規律係大喬木，公乸同樹，果通常好大。
桂平

桂平係中國廣西貴港一市，古稱「潯州」，面積4074平方公里，人口172萬。

粵語
桂平主要講粵語。市區口音（潯州白話/桂平白話）屬邕潯片，爲其代表口音之一。潯州白話基本咸凡繼承到清初廣州音音係（分韻音係），保留日以、精照、泥來、影疑對立。下底鄉鎮多使勾漏粵語。

閩語
除開粵語，桂平亦分佈有閩語，多爲閩南語泉漳片。
桂木

桂木 (植物)：學名嗌Artocarpus lingnanensis嘅植物。
桂木屬：學名嗌Artocarpus嘅植物屬。
桂木 (地名)：日本東北地方青森縣青森市嘅一個地名。
桂木山：日本嘅一座山。
桂木氏：日本嘅一個姓氏。
桂林

桂林（壯語：Gveilinz Si）係中華人民共和國廣西壯族自治區下一地級市，叫桂林市。秦國併嶺南，開咗桂林郡，之後漢佔南越國，改名鬱林郡。
佢亦係中國大陸第一批國家歷史文化名城同中國優秀旅遊城市，有「桂林山水甲天下」嘅稱呼。當地米粉特產喺全中國大陸非常之出名。
桂林

政區
桂林市轄6市轄區、9縣、2自治縣。
市轄區：秀峰區、疊彩區、象山區、七星區、雁山區、臨桂區
縣：陽朔縣、靈川縣、全州縣、興安縣、永福縣、灌陽縣、資源縣、平樂縣、荔浦縣
自治縣：龍勝各族自治縣、恭城瑤族自治縣
桂山島

桂山島，以前叫擸𢶍尾（減筆垃圾尾，亦有圖寫曱甴尾；外文laf-sam-e或正確啲係Lapsapme），喺中國廣東，係香港大嶼山分流對出一個島，係萬山其中個一島。佢同中心洲、牛頭夾埋一組，隔個大濠海頸對住大嶼山。而桂山島係三島之最大同最南一個。
桂東

桂東係中國湖南郴州一個縣，總面積1452平方公里，人口23.1萬。
桂宮

桂宮（日文：かつらのみやKatsura no miya）係日本舊時一個宮家，亦係四世襲親王家之一，由誠仁親王細仔智仁親王響1620年創立，曾經多次改過宮號，由八條宮ー＞常磐井宮ー＞京極宮，去到桂宮。1881年，由於當主淑子過身，所以桂宮一度絕家。1988年，因為崇仁親王二仔宜仁親王繼承桂宮而再興，但係宜仁響2014年過身，又冇仔女，所以桂宮正式絕家。

歷史
初代當主智仁原先係豐臣秀吉個契仔，後嚟豐臣秀吉生咗個仔鶴松，所以就同智仁解除咗契爺契仔關係，之後智仁另起宮家，宮號係「八條宮」，而宮邸（即佢住嘅地方）就係桂離宮。
之後傳到第五代尚仁親王，但係尚仁早死，冇仔女，所以時任天皇靈元天皇就派自己第十個仔作宮繼承八條宮，但就將宮號改叫「常磐井宮」。點知作宮響一年之後就以四歲之齡夭折，之後靈元天皇就派六仔文仁親王繼承，而後嚟文仁將常磐井宮改名叫「京極宮」。
之後傳到畀公仁親王，而公仁響1770年過身，但係佢冇仔女，所以由光格天皇第四個仔盛仁親王繼承，但就改名叫「桂宮」。可惜，盛仁響啱接任當主一位冇耐就夭折，享年一歲。後尾，由仁孝天皇第六個仔節仁親王接任桂宮，但係節仁都唔長命，響1836年就夭折，終年四歲。
仁孝天皇見到桂宮搞成咁，就做咗一個幾大膽嘅決定ーー就係由自己個女淑子內親王繼承桂宮當主一位。呢件事響當時嚟講係好罕有嘅事，雖然個時係允許女皇室成員繼承做天皇，但由女仔繼承宮家係日本史上第一次。1881年，淑子過身，桂宮一度絕家。
1988年，崇仁親王二仔宜仁親王另起宮家，但宮號一樣叫桂宮，呢個情況就同高松宮同埋有栖川宮差唔多（有栖川宮原本叫高松宮，後嚟改叫有栖川宮，但第十代當主威仁冇仔而一度絕家，而之後由大正天皇三仔宣仁親王另起高松宮），所以嚴格嚟講桂宮算係有咗繼承人。但宜仁響2014年死咗，冇仔女所以桂宮正式絕家。
歧化反應

歧化反應，係化學裏面氧化還原反應嘅一種。喺呢種反應裏面，同一種元素會同時俾人氧化同埋還原。同渠相對嘅反應係歸中反應。

例子
當我哋泵一啲氯氣入去凍嘅同埋稀釋咗嘅氫氧化鈉裏面，就會行以下嘅化學反應：
Cl
2
(
g
)
+
2
NaOH
(
aq
)
⟶
NaCl
(
aq
)
+
NaOCl
(
aq
)
+
H
2
O
(
l
)
{\displaystyle {\ce {Cl2(g) +2NaOH(aq)->NaCl(aq) +NaOCl(aq) +H2O(l)}}}
喺呢度每一粒氯分子裏面，一粒氯原子嘅氧化數由  變咗做 ，另一粒嘅氧化數就由  變咗做 。
歧樂嘉

歧樂嘉（英文：Arthur Grenfell Clarke，1906年8月17號—1993年8月15號）係前英屬香港財政司，1952年到1961年在任，任內面對香港人口急速增長，積極落實自由放任嘅經濟政策，令香港經濟穩步發展。
歧樂嘉上任財政司之前，做過副財政司，亦兼任工商業管理處（香港海關前身）處長。
歧義

歧義（粵音：kei4 ji6）指講或者寫出來嘅嘢可以解成幾種意思，範圍細可以一隻字，大可以到成篇文。講者無點明要解邊種意思，聽者有幾種解法。佢同含糊相似但唔一樣，歧義可以好明確，介定清晰，只係唔清楚揀邊個定義，含糊就唔明確。上文下理，有助搞清楚意思，解開歧義。
歧義亦稱兩義或多義。

文
英文叫Ambiguity，可追至自拉丁文 ambigere，ambi為兩途，agere為駛。
歪焚

呢座雕像描繪嘅係一隻想像中嘅歪焚。
歪焚（粵拼：waai1 fan4），又有叫雙足龍，係歐洲嘅一種傳說生物，尤其常見於 1700 年後不列顛群島嘅民間傳說同埋紋章。歪焚個樣望落好似龍，不過歪焚得兩隻腳同兩隻翼，唔似得龍噉傳統上有四隻腳同兩隻翼。
响現代嘅奇幻故仔當中，歪焚幾常見，不過成日都畀人描繪成係「同龍比起嚟低一等」噉嘅—虛構作品入面嘅歪焚往往冇龍咁大隻，法力冇咁強，而且智能亦冇咁高。

嗌法
歪焚响英文入面個名叫 wyvern（又有串做 wivern），英式讀音係 /waɪvən/ 。
呢個音好接近粵拼：waai1 fan4，用呢個粵音嚟假借漢字嘅話就形成歪焚。

主要特性
睇埋：西洋龍
典型嘅歪焚會
似大隻、凶惡嘅爬蟲類；
有兩隻翼同兩隻腳，有陣時會將兩隻翼當做前肢噉喺地面爬嚟爬去；
通常冇乜智能可言，唔似得龍噉成日被描繪成有智能同識施展魔法；
好多時有毒，而事實係歪焚喺中古英文入面個名 wyver 據講係衍生自拉丁文 vīpera（毒蛇噉解）嘅；
等等。
呢塊旗上面有隻黃色嘅歪焚。呢塊旗上面有隻黃色嘅歪焚。

媒體作品
睇埋：奇幻
歪焚喺現代嘅奇幻作品當中成日出現，例如
《龍與地下城》（D&D）：有用歪焚做其中一種怪獸；呢隻遊戲裏面啲歪焚係一種中級嘅怪獸，「唔係真正嘅龍」而且唔似得龍噉識由個口度噴火或者第啲噴第啲嘢；D&D 入面嗰啲歪焚仲有一條條好似蠍子噉有毒刺嘅尾。
《魔法風雲會》（MtG）：MtG 呢隻集換式咭遊戲有用到 drake 做魔獸嘅一類—MtG 入面嗰啲 drake 外形上同典型嘅歪焚一樣咁滯，只不過係個名唔同咗噉解。
《最終幻想系列》：呢個電子 RPG 系列不溜都有用開歪焚做常見嘅遊戲敵人，而《最終幻想 XVI》嘅主角做奴隸兵期間個外號就係叫做歪焚嘅。
《魔獸爭霸系列》
《魔物獵人系列》
呀噉。
呢個場景嘅背景度有隻歪焚（右邊黃橙噉色嗰隻）。嗰隻歪焚算係幾典型嘅廿一世紀奇幻歪焚。
歪腦

歪腦（WhyNot）系自由亞洲電台旗下嘅中文新聞雜志，總部位於美國華盛頓特區，由美國國會出資，歸美國廣播理事會（英文：U.S. Agency for Global Media）管。
歧視

歧視係指一種基於特定族群、階級或者其他類別，而對嗰類人作出不合理區分嘅行為。呢種行為通常亦會俾特定類別嘅人啲特殊待遇，或好或壞，有時亦係為某啲族群嘅利益為代價，提高另外一啲族群嘅利益。
歪

歪係隻合字，合不字同正字，代表不正。反切音係烏佳切，佳韻。
歧胸福氏躄魚

歧胸福氏躄魚（學名：Fowlerichthys scriptissimus）係躄魚科福氏躄魚屬嘅其中一個種。
歪常社會研究中心

歪常社會研究中心（英文：Be Patient in Sick Society，讀不正常社會研究中心）係香港商業電台叱咤903嘅309咤叱個人意見實驗性質節目，連埋廣告每集係三十分鐘。主持係歪歪。響2018年10月2號至2019年7月2號星期二下晝五點半至六點播放。節目開播之前曾經喺集雜志嘅《309咤叱 - 偷聽DEMO》環節播出過。

後繼
呢個節目完咗之後，主持歪歪就喺《在晴朗的一天出發》節目裏面，以《歪正常社會大學》名義播出聲音專欄。

歪之Story
歪之Story（英文：Ynstagram Story）係309咤叱嘅音樂節目，喺2018年11月11號嘅晚上8點至9點播出，亦都喺2019年2月9號同埋16號嘅朝早6點至7點，以及2019年3月8號、11號至12號嘅晚上10點至11點、2019年3月10號晚上8點至9點、同埋2019年4月18號、4月25號至5月3號晚上9點至10點嘅播出過。
濕地公園路

濕地公園路係香港新界元朗區一條馬路，係天水圍北嘅大路。初通車時車唔多，直到2006年香港濕地公園開幕。
濕婆

濕婆（英文Shiva，又寫Siva，讀/ˈʃiːvə/；梵文 शिव，Śiva，萬國音標：/ˈɕiʋə/；意爲吉祥）係印度神祗，印度敎三主神之一。佢係創造及毀滅之神，亦係繁衍嘅象徵。有啲會認爲佢係至高無上，有啲認爲佢係神五相之一。
維基同享有多媒體嘅嘢：Shiva
濕紙巾

濕紙巾係種濕身不織布，類似紙巾，用完即棄。通常浸過火酒或者消毒藥水，抹得乾淨啲，又曉殺菌。
濕紙巾話就叫紙巾，本身並唔係紙，而係不織布，多數為塑膠一類。所以浸濕唔會化。唔可以掉落廁所，以免塞渠。
濕壁畫

濕壁畫（粵音：sap1 bik1 waa2；英文：fresco，呢隻字詞出自意大利文）係壁畫一種。
濕手巾

濕水手巾。
足球術語，要扭，一定要扭，死都要扭。
1960年代幾個足球員個花名，係張耀國同埋林文偉幾個。
濕婆派

濕婆派（Shaivism）又叫濕婆教，係印度教嘅一個派別，專係拜濕婆。
濕季

濕季（英文：Wet season），又叫雨季（英文：Rainy season），係用全年降雨量劃分嘅季節分法入面，落雨比較多嘅季節，同乾季（旱季）相對。呢種季節分法多數出現喺熱帶同亞熱帶地區。
濕度

濕度一般喺氣象學係指空氣濕度，淨係空氣中水蒸氣嘅含量。空氣中液態或固態嘅水唔計喺濕度裏面。唔含水蒸氣嘅空氣叫做乾空氣。由於大氣中嘅水蒸氣可以佔空氣體積 0% - 4%，一般列出空氣中各種氣體嘅成份時，係乾空氣中呢啲氣體所佔嘅成份。
沈綺文

沈綺文，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
沈萬三

沈萬三（1306年—1394年）係大元末年到大明初年嘅有錢人。民間傳說佢咁有錢係因為佢有件叫「聚寶盆」嘅法寶。
沈立心

沈立心（英文：Ula Shen，1991年8月12號—），藝名壯壯，係臺灣女藝人，自2013年開始做啦啦隊員。
沈約

沈約（441年—513年），字休文，係南梁嘅史學家同文學家，係廿四史入面《宋書》嘅作者。佢本身係吳興武康（而家嘅浙江武康）人。
沈蔡孟真

沈蔡孟真，台裔親北京派人士，曾經擔任港澳台灣同鄉會唔同職務。
沈綠娜

沈綠娜，香港親中派人士，遠盛生命科學董事長。
沈自尹

沈自尹（1928年3月22號—2019年3月7號）係中華人民共和國一位醫學家，做過中國科學院院士。

生平
沈自尹1928年喺浙江省鎮海出世。1952年畢業於上海第一醫學院醫療系。做過復旦大學醫學院中西醫結合研究所名譽所長。佢係中西醫結合領域嘅專家。1997年當選為中國科學院院士。
沈自尹於2019年3月7號朝早7點22分因病喺上海華山醫院逝世，享年90歲。
沈華

沈華，香港親中派政治人物兼商界人士，中銀香港資產管理執行總裁。

選舉經歷
喺2021年8月，佢當選成為香港特别行政區選舉委員會商界（第三）委員。之後佢喺李家超無提政綱嘅情況下，有份提名李家超參與2022年香港行政長官選舉。
梁萬年

梁萬年（1961年1月—）係中國政府官員，安徽人。

學術生涯
1978至1983年，梁萬年喺安徽醫科大學攻讀公共衛生學士，1983至1986年讀流行病學碩士。2000至2003年喺中國協和醫科大學讀流行病與衛生統計學博士。
1986至1996年，佢喺安徽醫科大學衛生管理學院先後做講師、副教授、副院長。1997至2003年，喺首都醫科大學做過預防醫學系副主任，公共衛生與家庭醫學學院院長，教務長，研究生院院長，副校長。2020年起，做清華大學萬科公共衛生與健康學院常務副院長。

政治生涯
2003至2005年，佢調到北京市衛生局做副局長，2005至2009年做常務副局長。2009年，佢調到中國衛生部衛生應急辦公室做副主任。
梁詠琳

梁詠琳（英文：Jay Leung Wing Lam，1969年9月16號—），前無線電視藝員，喺美國長大。梁1988年參加第七屆新秀歌唱大賽而入行，第二年同黃智賢、譚玉瑛等人主持兒童節目《閃電傳真機》。梁而家已經移民美國三藩市。
梁蔭棠

梁蔭棠（1913年—1979年10月18號），本名梁蔭洪，廣東南海人，係粵劇演員。佢精通小武同旦角行當，南派武功好嘢，剛柔兼濟，當其時人稱粵劇界嘅「武探花」，戲行人尊稱「一哥」。佢首本戲係《趙子龍催歸》、《盜御馬》、《周瑜歸天》。

生平
1913年喺佛山普君墟出世，初時叫梁蔭洪。佢好細個就無咗老豆，老母打紗維生。7歲就喺茶樓做嘢。10歲，老母過埋身，五叔梁炳介紹佢去廣州一間鋪頭做雜工。佢堂大佬係著名喉管演奏家梁秋，發覺佢聲喉靚，仲識吹喉管，於是乎過多兩年，叫佢跟自己嘅「新春秋」班學音樂。後來，轉咗跟男花旦馮小非，跟住喺「鈞天樂」劇團做馬旦。14歲做包尾花旦，起埋藝名，就叫「梁蔭棠」，嗰時人稱「雞仔蔭」。金牌小武桂名揚好賞識佢，收佢做入室弟子，佢後來亦成咗粵劇「桂派」嘅代表人物之一。15歲轉入男女班，做正式「拉扯」，拜武術家陳斗為師。20歲喺「錦添花」班同陳錦棠合作，拜陳錦棠做師傅，未有一年就紮咗做正印小武。跟住又入「日月星」班，同桂名揚合作。後尾佢又跟武生少達子學《六國封相》公孫衍嘅「坐車」功架。又拜薛覺先為師，學各種戲路。又跟周鋒、周標呢啲名武師學武。
1952年至到1958年，入「勝壽年」、「冠南華」、「新世界」劇團，仲做正印小武。1959年，入佛山地區粵劇團，做過佛山地區粵劇團副團長、佛山地區粵劇院院長，培養咗曾慧、梁廣洪。1978年，重新整理再做《趙子龍催歸》。
1979年9月，梁蔭棠喺佛山過身，葬喺八和公墓。

藝術成就
梁蔭棠嘅聲喉繼承咗「桂腔」，仲吸收埋新馬師曾同何非凡嘅特色。演《武松》「飛雲浦」嗰時，參考京劇小武李少春嘅演技，內場唱咗句首板先，出場再唱高腔，咁一亮相個氣勢經已鎮住全場。佢跟過少達子、薛覺先、周鋒學做戲，三節棍、單刀、醉拳、洪拳、蔡李佛拳都精通，劇院門口逢親黏「今晚梁蔭棠加演三節棍」，全場實爆滿。佢亦跟過桂名揚學「鑼邊花」，槌槌都乾淨利落。《七虎渡金灘》佢演楊繼業，「碰碑」嗰時嘅「屈腰」同「三起三落」，表現出南拳北腿嗰種穩重同靈活。《趙子龍催歸》「甘露寺」嗰場，唱霸腔大滾花出場好有氣勢，「亮相」、「關目」、「車身」夠嗮威，「催歸」嗰場嘅「單腿望月」、「磋步」、「走圓台」呢啲動作亦有自己風格，功架戲融入咗南派武功，人稱「翻生趙子龍」。
梁藝齡

梁藝齡 （英文：Fiona Leung，1965年9月28號—），原名梁珮玲、梁佩玲，係香港女演員，1984年出道，早年拍過唔少無綫電視同埋亞洲電視參演劇集以及與節目主持人，2000年代中期轉到宗教事業。
梁蘭思

梁蘭思（？—2017年11月）係香港女演員，1970年代初期到1990年代初期活躍。佢嗰陣行性感路線，拍過唔少電影，包括《烏龍教一》、《陳夢吉計破脂粉陣》等等，之後又投身電視圈，拍過無綫劇集《家變》同亞視劇集《追龍》等等。
梁蘭思2017年11月喺屯門醫院病逝。
梁觀好

梁觀好係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
梁裕恆

梁裕恆（英文：Leung Yu Hang, Flow，1985年8月24號—）係香港男演員，《2016年度香港先生選舉》嘅參賽者，2020年結束同無綫電視嘅合約。

背景
梁裕恆喺2016年參加香港先生選舉入行，2017年簽約無綫電視，入行前做過消防員。佢雖然同無綫電視簽咗約，但一路以嚟演出機會唔多，所以亦有兼職健身教練，而比較出名嘅演出係2018年劇集《飛虎之潛行極戰》展示上半身肌肉。
2019年4月，佢用 Facebook 發文撐黃心穎先係「安心偷食」事件嘅受害者，結果畀網民圍剿。
烏德之泉

烏德之泉（英文：Well of Urd / Urðarbrunnr） 係北歐神話講到嘅一個井，位於神樹 Yggdrasil 嘅底部。
烏德勒支

烏德勒支（荷蘭文：Utrecht），係荷蘭嘅第四大城，烏德勒支省首府，人口33萬。